**10–րդ դասարան**

**Աշխարհագրություն /Շաբաթական- 2 ժամ/**

**Դասագրքի հեղինակ՝ Մ․ Մանասյան, Թ․Վարդանյան, Ա․ Հովսեփյան, Ա․ Գրիգորյան,**

**Գ․ Հովհաննիսյան, Ա․Պոտոսյան**

***Կազմեցին***՝ Անուշ Համբարձումյան, Գեղակերտի միջն դպրոց

Տիգրան Ենգիբարյան, Գեղանիստի միջն դպրոց

Տաթևիկ Պետրոսյան, Քաղսիի միջն դպրոց

Էմմա Մանասյան, Հրազդանի 7 միջն դպրոց

Մարիամ Հարությունյան, Երևանի 107 միջն դպրոց

Լարիսա Հովնիկյան, Երևանի 195 ավագ դպրոց

Սաթենիկ Հովհաննիսյան, Շիրակի մարզ, Մուսաելյանի Ռ․ Աառաքելյանի անվան միջնակարդ դպրոց

(Բասենի միջն դպրոց)

Աննա Մանուկյան Շիրակի, մարզի Կամոյի միջն դպրոց

***Պատասխանատու՝ Կարինե Ավետիսյան,*** *ԿԶՆԱԿ հիմնադրամի ուսումնական բնագավառներ բաժնի ԲՏՃՄ մասնագետ*

| Ժամ | Կետ | | Թեմա՝  **Ընդհանուր Աշխարհագրություն: Աշխարհագրական հետազոտության հիմնական մեթոդները:** |
| --- | --- | --- | --- |
| Նպատակը | | | * Զարգացնել գիտելիքներն ու հմտությունները աշխարհագրական գիտության վերաբերյալ: * Սահմանել աշխարհագրության նպատակը, խնդիրները և ուսումնասիրության օբյեկտները։ |
| Վերջնար- դյունքները | | | * Վերլուծել աշխարհագրական գիտության զարգացման պատմական փուլերի հիմնական առանձնահատկությունները: * Տարբերակել աշխարհագրական մտածողության և աշխարհագրության լեզվի հիմնական բաղադրիչները: * Կիրառել աշխարհագրական հետազոտության մեթոդները՝ արդյունավետ լուծելով հետազոտության նպատակադրումները: * Գնահատել աշխարհագրական հետազոտության տարբեր մեթոդների դերն աշխարհագրական բովանդակության հետազոտություններում: |
| 1 | 1 | | [Աշխարհագրության ուսումնասիրության առարկան, նպատակը և հիմնական խնդիրները։](about:blank) |
| 1 | 2 | | [Աշխարհագրության տեղը գիտությունների համակարգում: Աշխարհագրության կառուցվածքը: Աշխարհագրական մշակույթ։](about:blank) |
|  | | | Թեմա՝ **Աշխարհագրական հետազոտության հիմնական մեթոդները** |
| 1 | 3 | | [Աշխարհագրական հետազոտության մեթոդները: Նկարագրական և Համեմատական մեթոդներ](about:blank) |
| 1 | 4 | | [Դաշտային հետազոտության մեթոդ](about:blank) |
| 1 | 5 | | [Քարտեզագրական հետազոտության մեթոդ](about:blank) |
| 1 | 6 | | [Վիճակագրական, Մաթեմատիկական, Օդատիեզերական մեթոդներ](about:blank) |
| 1 | 7 | | [Աշխարհագրական տեղեկատվական համակարգեր։](about:blank) |
| 1 | 8 | | Գործնական աշխատանք |
|  | | | Թեմա՝ **Աշխարհագրական քարտեզ** |
| Նպատակը | | | Զարգացնել գիտելիքներն ու հմտությունները տեղորոշման (հորիզոնի կողմերի), և քարտեզների կիրառության և քարտեզագրության վերաբերյալ։ |
| Վերջնար-դյունքները | | | * Կարողանա ձեռք բերել հմտություններ քարտեզների դասակարգման վերաբերյալ։ * Ձեռք բերել հմտություններ տեղագրական քարտեզների միջոցով հեռավորությունների և երկարությունների որոշման վերաբերյալ։ * Դասակարգել քարտեզները ըստ տարբեր հատկանիշների։ * Պատկերացնել տեղանքի դրական (լեռ) և բացասական (գոգավորություն, լեռնահովիտ) ռելիեֆի ձևերը։ * Կազմել որևէ բովանդակության քարտեզի պայմանական նշանների լեգենդան։ * Որևէ տեղագրական քարտեզի վրա որոշել ազիմուտը |
| 1 | 9 | | [Աշխարհագրական քարտեզներ, դրանց դասակարգումը։](about:blank) |
| 1 | 10 | | [Քարտեզագրական պրոեկցիաներ։Պայմանական նշաններ։Քարտեզների կազմում։](about:blank) |
| 1 | 11 | | [Աշխարհագրական քարտեզներով աշխատելու հնարները։](about:blank) |
| 1 | 12 | | [Տեղագրական քարտեզներ։Բազմաթերթ քարտեզների առանձնացումը։](about:blank) |
| 1 | 13 | | [Ազիմուտների և ուղղության անկյունների որոշումը քարտեզում։](about:blank) |
| 1 | 14 | | [Գործնական աշխատանք տեղագրական քարտեզով։](about:blank) |
| 1 | 15 | | [Աշխարհագրական քարտեզների նշանակությունը։](about:blank) |
| 1 | 16 | | Թեմատիկ գրավոր աշխատանք |
|  | | | Թեմա՝ **Երկրագունդ։Աշխարհագրական թաղանթ** |
| Նպատակ | | | * Զարգացնել գիտելիքներն ու հմտությունները Երկիր մոլորակի վերաբերյալ |
| Վերջնար- դյունքները | | | * Վերլուծել Երկիր մոլորակի առաջացման վարկածները: * Տարբերակել Երկիր մոլորակի ձևի ու չափերի առանձնահատկությունները, Պտույտները * Կիրառել Երկիր մոլորակի չափերը խնդիրներ լուծելիս: * Գնահատել Երկիր մոլորակի առաջացման վարկածները, պտույտի աշխարհագրական հետևանքները: |
| 1 | 17 | | [Արեգակնային համակարգի և երկրի առաջացման վարկածները](about:blank) |
| 1 | 18 | | [Երկրի ձևը, չափերը և ներքին կառուցվածքը](about:blank) |
| 1 | 19 | | [Երկրի օրական պտույտի աշխարհագրական հետևանքները](about:blank) |
| 1 | 20 | | [Ժամային գոտիներ։](about:blank) |
| 1 | 21 | | [Երկրի տարեկան պտույտը և դրա աշխարհագրական հետևանքները։](about:blank) |
| 1 | 22 | | Գործնական աշխատանք։ |
|  | | | Թեմա՝ **Աշխարհագրական թաղանթի ձևավորումն ու զարգացումը** |
| Նպատակ | | | * Զարգացնել գիտելիքները աշխարհագրական թաղանթի ձևավորման և զարգացման վերաբերյալ։ * Զարգացնել գիտելիքները օրգանիզմների ծագման ու զարգացման, ինչպես նաև աշխարհագրական թաղանթի մյուս բաղադրիչների վրա դրանց ազդեցության վերաբերյալ։ |
| Վերջնար-դյունքները | | | * Տարբերակել աշխարհագրական թաղանթի ոլորտների զարգացման առանձնահատկությունները։ * Առանձնացնել աշխարհագրական թաղանթի զարգացման փուլերը։ * Կարողանա ներկայացնել աշխարհագրական թաղանթի զարգացման կենսաբանական փուլը և օրգանիզմների զարգացումն ու դրանց ազդեցությունը աշխարհագրական թաղանթի մյուս ոլորտների բաղադրիչների վրա։ |
| 1 | 23 | | [Երկրաբանական ժամանակագրություն։](about:blank) |
| 1 | 24 | | [Երկրաբնական փուլ։ Երկրակեղևի առաջացումն ու զարգացումը։](about:blank) |
| 1 | 25 | | [Աշխարհագրական թաղանթի զարգացումը։ Ջրոլորտի ու մթնոլորտի առաջացումն ու զարգացումը։](about:blank) |
| 1 | 26 | | [Աշխարհագրական թաղանթի զարգացումը։ Կենսաբանական փուլ։ Կենդանի օրգանիզմների առաջացումն ու զարգացումը։](about:blank) |
| 1 | 27 | | [Աշխարհագրական թաղանթի զարգացումն ըստ դարաշրջանների։](about:blank) |
| 1 | 28 | | [Աշխարհագրական թաղանթի ոլորտային կառուցվածքը:](about:blank) |
| 1 | 29 | | Ամփոփում։ |
| 1 | 30 | | Կիսամյակային գրավոր աշխատանք։ |
|  | | | Թեմա **՝ Աշխարհագրական թաղանթի կառուցվածքը** |
| Նպատակը | | | * Զարգացնել գիտելիքները աշխարհագրական թաղանթի ոլորտային կառուցվածքի, հիմնական հատկանիշների և զարզացման օրինաչափությունների մասին։ * Իմանա ոլորտների ֆիզիկաքիմիական հատկությունների, ոլորտների փոխկապակցվածության և փոխազդեցության մասին։ |
| Վերջնար-դյունքները | | | * Իմանա աշխարհագրական թաղանթի ոլորտները։ * Իմանա քարոլորտի, ջրոլորտի մթնոլորտի և կենսոլորտի բաղադրիչները։ * Կարողանա նշել աշխարհագրական թաղանթի առանձնահատկությունները։ * Կարողանա ներկայացնել աշխարհագրական թաղանթի ոլորտների փոխներթափացման և փոխազդեցության մասին։ |
| 1 | 31 | | [Քարոլորտ: Քարոլորտի նշանակությունը աշխարհագրական թաղանթում:](about:blank) |
| 1 | 32 | | [Ջրոլորտ: Ջրոլորտի հատկանիշները և նշանակությունը աշխարհագրական թաղանթում:](about:blank) |
| 1 | 33 | | [Մթնոլորտ: Մթնոլորտի դերը աշխարհագրական թաղանթում:](about:blank) |
| 1 | 34 | | [Կենսոլորտ: Կենսոլորտի դերը աշխարհագրական թաղանթում:](about:blank) |
| 1 | 35 | | [Աշխարհագրական թաղանթի հիմնական հատկանիշները:](about:blank) |
| 1 | 36 | | [Աշխարհագրական թաղանթի հիմնական հատկանիշները. Գոտիականություն և զոնայականություն:](about:blank) |
| 1 | 37 | | [Աշխարհի բաժանումը քաղաքակրթությունների: Քաղաքակրթությունների աշխարհագրությունը:](about:blank) |
| 1 | 38 | | [Աշխարհի բաժանումը քաղաքակրթությունների: Քաղաքակրթությունների աշխարհագրությունը:](about:blank) |
| 1 | 39 | | Գործնական աշխատանք |
|  | | | Թեմա ՝ **Աշխարհի քաղաքական բաժանումը** |
| Նպատակը | | | * Զարգացնել գիտելիքներն ու հմտությունները աշխարհի քաղաքական բաժանման, պետությունների տիպաբանական դասակարգումների  վերաբերյալ * Ձևավորել համակարգված գիտելիքներ աշխարհաքաղաքականության մասին։ * Տարբերակի ՀՀ-ի ռազմաքաղաքական և տնտեսական ներուժի մակարդակը։ |
| Վերջնար-դյունքները | | | * Տարբերակել քաղաքական քարտեզի քանակական և որակական փոփոխությունները: * Առանձնացնել զարգացած և զարգացող երկրները՝ ըստ ենթախմբերի, բնորոշել յուրաքանչյուր ենթախմբի հիմնական առանձնահատկությունները: * Խմբավորել պետություններն ըստ կառավարման և պետական տարածքային կառուցվածքի ձևերի։ * Առանձնացնել ՀՀ-ի տեղն ու դերը արդի աշխարհում: |
| 1 | 40 | | [Աշխարհի քաղաքական բաժանումը հնագույն ժամանակներից մինչև 20-րդ դարի սկիզբը։](about:blank) |
| 1 | 41 | | [Աշխարհի քաղաքական բաժանումը նորագույն ժամանակներում։](about:blank) |
| 1 | 42 | | [Պետական տարածք և պետական սահման։](about:blank) |
| 1 | 43 | | [Աշխարհի երկրների խմբավորումն ու տիպաբանությունը։](about:blank) |
| 1 | 44 | | [Զարգացած և զարգացող երկրներ։](about:blank) |
| 1 | 45 | | [Պետություններն ըստ պետական կարգի և կառուցվածքի։](about:blank) |
| 1 | 46 | | Գործնական աշխատանք։ |
| 1 | 47 | | [Քաղաքական աշխարհագրություն և աշխարհաքաղաքանություն։](about:blank) |
|  | 48 | | [Քաղաքական աշխարհագրություն և աշխարհաքաղաքանություն։](about:blank) |
| 1 | 49 | | [Աշխարհաքաղաքական հիմնական տեսություններն ու հայեցակարգերը։](about:blank) |
| 1 | 50 | | [Միջազգային հաղորդակցության ուղիները և աշխարհաքաղաքականությունը։](about:blank) |
| 1 | 51 | | [ՀՀ-ն ժամանակակից աշխարհաքաղաքական գործընթացներում։](about:blank) |
| 1 | 52 | | Ամփոփում։ |
| 1 | 53 | | Թեմատիկ գրավոր աշխատանք։ |
|  | | | Թեմա **՝ Աշխարհի բնակչությունը** |
| Նպատակը | | | Զարգացնել գիտելիքներ բնակչության թվի փոփոխության, վերարտադրության, կազմի, տեղաբաշխման և տարաբնակեցման տարբերությունների վերաբերյալ։ |
| Վերջնար-դյունքները | | | Բնորոշել բնակչության, բնական շարժընթաց, բնական և մեխանիկական շարժ, վերարտադրության ռեժիմ, ժողովրդագրական քաղաքականություն, միգրացիա, բնակչության կազմ, տեղաբաշխում, տարաբնակեցում հասկացությունները։ |
| 1 | | 54 | [Աշխարհի բնակչության թիվը և շարժը։](about:blank) |
| 1 | | 55 | [Բնակչության վերարտադրությունը։](about:blank) |
| 1 | | 55 | [Բնակչության սեռատարիքային կազմը (կառուցվածքը):](about:blank) |
| 1 | | 56 | [Բնակչության ռասայական և ազգային կազմը։](about:blank) |
| 1 | | 57 | [Բնակչության կրոնական կազմը։](about:blank) |
| 1 | | 58 | Գործնական աշխատանք (Բնակչության կազմը)։ |
| 1 | | 59 | [Բնակչության սոցիալական կազմը և աշխատանքային ռեսուրսները։](about:blank) |
| 1 | | 60 | [Աշխարհի բնակչության տեղաբաշխաումը։](about:blank) |
| 1 | | 61 | [Բնակչության միգրացիա։](about:blank) |
| 1 | | 62 | [Տարաբնակեցում և նրա ձևերը։](about:blank) |
| 1 | | 63 | [Ուրբանիզացումը, գործոնները և զարագցման միտումները։](about:blank) |
| 1 | | 64 | [Քաղաքների տիպերը։](about:blank) |
| 1 | | 65 | Ամփոփում: |
| 1 | | 66 | **Թեմատիկ գրավոր աշխատանք։** |
| 1 | | 67 | Կիսամյակային գրավոր աշխատանք։ |
| 1 | | 68 | Կիսամյակային գրավոր աշխատանքի վերլուծություն։ |

[Թեմատիկ պլան](about:blank)

**Աշխարհագրության ուսումնասիրության առարկան, նպատակը և հիմնական խնդիրները.**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Ո՞րն է աշխարհագրության գլխավոր խնդիրը:

2. Ո՞րն է աշխարհագրության ուսումնասիրության նպատակը:

3. Քանի՞սն են աշխարհահամակարգերը, բերել յուրաքանչյուրից երկուական օրինակ:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Աշխարհագրության գլխավոր խնդիրն է բացահայտել բնական միջավայրի խելամիտ օգտագործման և վերափոխման ուղիները:
* Աշխարհագրության ուսումնասիրության նպատակն է բացահայտել և վերլուծել բնական ու հասարակական երևույթների տարածական օրինաչափություններն ու տարբերությունները:
* Աշխարհահամակարգերը երեքն են՝ բնական (օր՝.ճահիճը, անտառը), հասարակական(օր՝. տնտեսական շրջանը, տարաբնակեցման համակարգը), բնահասարակական(օր՝.մարդածին լանդշաֆտը, ջրամբարը):

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Սահմանե՛լ աշխարհագրության գլխավոր խնդիրն ու

ուսումնասիրության նպատակը:

* Թվարկե՛լ աշխարհամակարգերը, բերելով օրինակներ:

[Թեմատիկ պլան](about:blank)

**Աշխարհագրության տեղը գիտությունների համակարգում: Աշխարհագրության կառուցվածքը: Աշխարհագրական մշակույթ․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ կառուցվածք ունի աշխարհագրությունը:

2. Որո՞նք են բնական աշխարհագրության ենթաճյուղերը:

3. Որո՞նք են աշխարհագրական մշակույթի չորս բաղադրիչները:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Աշխարհագրության երկու հիմնական ճյուղերն են բնական աշխարհագրությունը և հասարակական աշխարհագրությունը:
* Բնական աշխարհագրության ենթաճյուղերն են՝ երկրաձևաբանությունը, կլիմայագիտությունը, ջրաբանությունը, հողերի աշխարհագրությունը, կենսաաշխարհագրությունը: Բնական աշխարհագրության կազմում առանձնանում են նաև համալիր գիտություններ: Դրանք են՝ երկրագիտությունը, հնէաաշխարհագրությունը, լանդշաֆտագիտությունը, մայրցամաքների և օվկիանոսների աշխարհագրությունը:
* Աշխարհագրական մշակույթի չորս բաղադրիչներն են՝ աշխարհի աշխարհագրական պատկերը, աշխարհագրական մտածողությունը, աշխարհագրական հետազոտություննրի մեթոդները, աշխարհագրության լեզուն:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Նշե՛լ աշխարհագրության հիմնական ճյուղերը:
* Թվարկե՛լ բնական աշխարհագրության ենթաճյուղերը:

[Թեմատիկ պլան](about:blank)

**Աշխարհագրական հետազոտության մեթոդները: Նկարագրական և համեմատական մեթոդներ․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ո՞րն է կոչվում գիտական հետազոտության մեթոդ:
2. Ինչպե՞ս կարելի է խմբավորել աշխարհագրության գիտական հետազոտությունների մեթոդները:
3. Ո՞րն է նկարագրական մեթոդի էությունը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Գիտական հետազոտության մեթոդը գործընթացների, ձևերի ու գործողությունների ամբողջությունն է, որի կատարումն անհրաժեշտ է նպատակներին հասնելու համար:
* Աշխարհագրության գիտական հետազոտությունների մեթոդները կարելի է խմբավորել հետևյալ կերպ՝ համագիտական մեթոդներ, կոնկրետ գիտական մեթոդներ, տեղեկույթի ստացման մեթոդներ, տեղեկույթի էմպիրիկ և տեսական ընդհանրացումների մեթոդներ, տեղեկույթի մշակման մեթոդներ:
* Նկարագրական մեթոդի հիմքում ընկած է «Ինչ տեսնում եմ, դրա մասին էլ գրում եմ» սկզբունքը:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Իրարից զանազանել նկարագրական և համեմատական մեթոդները:

[Թեմատիկ պլան](about:blank)  
**Դաշտային հետազոտության մեթոդ**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ո՞րն է դաշտային հետազոտության մեթոդի նպատակը:

2. Ի՞նչ եղանակներով է իրականացվում դաշտային հետազոտության մեթոդը:

3. Որո՞նք են դաշտային հետազոտության աշխատանքների կատարման փուլերը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Դաշտային հետազոտության մեթոդի նպատակն է դիտարկումների միջոցով առաջնային տեղեկույթ ստանալ ուսումնասիրվող աշխարհագրական օբյեկտների , դրանց տարածական բաշխման, քանակական և որակական ցուցանիշների մասին:
* Դաշտային հետազոտության մեթոդն իրականացվում է անշարժ, կիսաանշարժ և երթուղային եղանակներով:
* Դաշտային հետազոտության աշխատանքների կատարման փուլերն են՝ նախապատրաստական, բուն դաշտային և հետդաշտային կամ ավարտական:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Թվարկել դաշտային հետազոտության մեթոդի իրականացման եղանակները։
* Թվարկել և ներկայացնել դաշտային հետազոտության աշխատանքների կատարման փուլերը:

[Թեմատիկ պլան](about:blank)

**Քարտեզագրական հետազոտության մեթոդ**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ո՞րն է քարտեզագրական հետազոտության մեթոդի նպատակը:
2. Ո՞վ առաջին անգամ կիրառեց քարտեզագրական հետազոտության մեթոդը։

*առարկայի չափորոշչային նվազագույն և միջին պահանջները կատարելու համար սովորողը պետք է իմանա*

* Քարտեզագրական հետազոտության մեթոդի շնորհիվ ստեղծվել են բազմաթիվ քարտեզներ, որոնք մեծ կիրառություն են ունեցել ամենուր:
* Քարտեզագրական հետազոտության մեթոդի նշանակությունը գիտակցել և առաջին անգամ կիրառության մեջ է դրել դեռևս Պտղոմեոսը:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Աշխարհի ֆիզիկական քարտեզից օգտվելով թվարկել աշխարհագրական օբյեկտներ՝ յուրաքանչյուրից յոթական, օր՝. գետ, լիճ, ծով, ծոց, կղզի, թերակղզի, լեռ:

[Թեմատիկ պլան](about:blank)

**Վիճակագրական, մաթեմատիկական, օդատիեզերական մեթոդներ**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ո՞րն է վիճակագրական մեթոդի էությունը:
2. Ո՞րն է մաթեմատիկական մեթոդի էությունը:
3. Ո՞րն է օդատիեզերական մեթոդի էությունը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Վիճակագրական մեթոդի էությունն է քանակական ելակետային տվյալների հավաքումը, մշակումն ու վերլուծությունը:
* Մաթեմատիկական մեթոդները կիրառվում են առաջարկված գիտական վարկածի հավաստիությունը հիմնավորելու, բազմագործոնային վերլուծություն կատարելու, օբյեկտը կամ գործընթացը մոդելավորելու, կանխատեսման հաշվարկներ կատարելու ժամանակ:
* Օդատիեզերական մեթոդները հնարավորություն են տալիս թռչող սարքերի միջոցով մեծ հեռավորությունից դիտարկելու, հետազոտելու, նկարելու և քարտեզագրելու տարաբնույթ աշխարհագրական օբյեկտներ:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Իրարից զանազանել վիճակագրական, մաթեմատիկական, օդատիեզերական մեթոդները:

[Թեմատիկ պլան](about:blank)  
**Աշխարհագրական տեղեկատվական համակարգեր**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ են աշխարհագրական տեղեկատվական համակարգերը (ԱՏՀ):

2. Որո՞նք են ԱՏՀ-ի հիմնական բաղկացուցիչ մասերը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Աշխարհագրական տեղեկատվական համակարգերն ի հայտ են եկել 1960-ական թվականներին Երկրի մակերևույթին տեղաբաշխված օբյեկտները պատկերելու և տարածականորեն վերլուծելու նպատակով:
* ԱՏՀ-ն բաղկացած է ժամանակակից համակարգչային սարքավորումներից, ծրագրային փաթեթներից (ArcView, ArcGIS և այլն ) և ընթացակարգերից:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Սահմանել ի՞նչ է ԱՏՀ-ն ։

[Թեմատիկ պլան](about:blank)   
**Աշխարհագրական քարտեզներ, դրանց դասակարգումը․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ է քարտեզը։  
2. Ի՞նչ է գլոբուսը։  
3․Ի՞նչ է մասշտաբը։  
  
*առարկայի չափորոշչային նվազագույն կատարելու համար սովորողը պետք է իմանա*

* Քարտեզը դա Երկրի պատկերումն է հարթության (թղթի վրա),որոշակի մասշտաբով և պայմանական նշաններով։
* Գլոբուսը դա Երկրի փոքրացված պատկերն է։
* Մասշտաբը դա թիվ է (թվային արտահայտություն), որը ցույց է տալիս, թե քարտեզի վրա պատկերված տեղանքը քանի անգամ է փոքրացված իրական չափերից։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Սահմանել ի՞նչ է քարտեզը։
* Թվարկել գլոբուսի և քարտեզի տարբերությունները։
* Սահմանել ի՞նչ է մասշտաբը։

[Թեմատիկ պլան](about:blank)

**Քարտեզագրական պրոեկցիաներ։ Պայմանական նշաններ։ Քարտեզների կազմում․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ ձև ունի Երկիրը։
2. Ինչու՞ գնդաձև մակերևույթը առանց աղավաղումների հնարավոր չէ պատկերել հարթության վրա։
3. Ինչպիսի՞ աղավաղումներ են առաջանում քարտեզներ պատկերելիս։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Երկիրը գնդաձև է , ունի 510 մլն կմ․քառ․ մակերես։
* Գնդի մակերևույթը հարթության վրա պատկերելիս հնարավոր չէ խուսափել աղավաղումներից, քանի որ քարտեզի վրա երկրագնդի կամ նրա առանձին հատվածի մոդելը չպետք է ունենա ընդհատումներ։
* Երկրի գնդաձև մակերևույթը հարթության վրա պատկերելիս, աղավաղվում են մակերեսները,

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Նշել Երկրի ձևը և չափերը ։
* Նշել ինչպիսի՞աղավուղումների տեսակներ են առաջանում քարտեզները պատկերելիս։
* Նշել այն եղանակները, որոնք կիրառվում են բնակավայրերը, ծովային հոսանքները, կլիմայական գոտիները, ռելիեֆը քարտեզների վրա պատկերելիս։

[Թեմատիկ պլան](about:blank)

**Աշխարհագրական քարտեզներով աշխատելու հնարները**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ է հորիզոնը, ո՞րոնք են հորիզոնի կողմերը։
2. Ի՞նչ է կողմնորոշումը։
3. Ի՞նչ է աշխարհագրական կոորդինատը։

*առարկայի չափորոշչային նվազագույն կատարելու համար սովորողը պետք է իմանա*

* Երկրի մակերևույթի տեսանելի մասը կոչվում է հորիզոն։ Հորիզոնն ունի չորս հիմնական (հյուսիս, հարավ, արևելք, արևմուտք) և չորս միջանկյալ կողմեր (հս-արլ, հվ-արլ, հս-արմ, հվ-արմ)։
* Կողմնորոշվել նշանակում է տեղանքում գտնել հորիզոնի կողմերը։ Նշել, որ կողմնորոշվել կարելի է ոչ միայն կողմնացույցի, այլ նաև տեղական առարկանների միջոցով (օր․Արեգակի, հատած ծառի տարեկան օղակներով և այլն)։
* Աշխարհագրական կոորդինատը Երկրի մակերևույթի որևէ կետի աշխարհագրական լայնությունն ու երկայնությունն է։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Նշել ի՞նչ է հորիզոնը և նրա կողմերը։
* Սահմանել ի՞նչ է կողմնորոշումը։
* Սահմանել ի՞նչ է աշխարհագրական կոորդինատը։

[Թեմատիկ պլան](about:blank)

**Տեղագրական քարտեզներ։ Բազմաթերթ քարտեզների առանձնացումը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ է տեղագրական քարտեզը և ինչո՞վ է տարբերվում մյուս քարտեզներից։
2. Պայմանական նշանների ի՞նչ համակարգ է օգտագործվում տեղագրական քարտեզներ կազմելիս։
3. Ի՞նչ է իրենից ներկայացնում տեղագրական քարտեզի կիլոմետրային ցանցը։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Խոշորամասշտաբ ընդհանուր աշխահագրական քարտեզներն անվանում են տեղագրական քարտեզներ։
* Երկրի մակերևույթի փոքր հատվածը պատկերելիս, իրական չափերից շատ քիչ է փոքրացված, համեմատած աշխարհագրական միջին և փոքրամասշտաբ քարտեզների հետ, որոնք կարող են ընգրկել ամբողջ երկրագունդը։
* Տեղագրական քարտեզների պայմանական նշանները նման են առարկանների իրական ուրվագծերին. օրինակ՝ անտառների, այգիների տարածքը քարտեզի վրա պատկերվում է համապատասխան մասշտաբով և ճիշտ ուրվագծով։ Տեղագրական քարտեզում յուրաքանչյուր գծիկ (նշում) ունի իր իմաստը, նշանակությունը։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Տարբերել տեղագրական քարտեզը աշխարհագրական քարտեզի մյուս տեսակներից։
* Կարդալ տեղագրական քարտեզի առնվազն տաս պայմանական նշան։

[Թեմատիկ պլան](about:blank)

**Ազիմուտների և ուղղության անկյունների որոշումը քարտեզում**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Ի՞նչ է ազիմուտը։  
2.Ինչպե՞ս են որոշում ազիմուտը։  
3.Քանի՞ տեսակ են լինում ազիմուտները։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Տեղանքում կողմնորոշվում են հիմնականում կողմնացույցով։ Կողմնացույցի մագնիսական սլաքը ցույց է տալիս հորիզոնի հյուսիսային կողմը։ Կողմնացույցի մագնիսական սլաքի ուղղությունը որոշակի անկյան տակ շեղվում է աշխարհագրական հյուսիսի (բևեռի) իրական ուղղությունից, քանի որ տարբեր են Երկրի աշխարհագրական և մագնիսական բևեռները։
* Յուրքանչյուր օբյեկտ մեր կանգնած տեղի (դիտման կետ) նկատմամբ գտնվում է որոշակի ուղղության վրա։ Այդ ուղղությամբ տարված գիծը՝ մեր կանգնած տեղից (դիտման կետից) դեպի հյուսիս ուղղված գծի հետ կազմում է որոշակի անկյուն, որը կոչվում է ազիմուտ։
* Ազիմուտները լինում են երկու տեսակի՝ մագնիսական և աշխարհագրական։ Կողմնացույցի մագնիսական սլաքի հյուսիսային ուղղության և դիտման կետը նպատակակետին միացնող ուղղության կազմած անկյունը կոչվում է մագնիսական ազիմուտ։

Դիտման կետը նպատակակետին միացնող ուղղի և աշխարհագրական միջօրեականի հյուսիսային ուղղության միջև կազմած անկյունը կոչվում է աշխարհագրկան (իսկական) ազիմուտ։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Պատկերել հորիզոնի կողմերը ցույց տվող գծապատկերը։
* Տալ մագնիսական ազիմուտի և իսկական (աշխարհագրական) ազիմուտի սահմանումը։

[Թեմատիկ պլան](about:blank)

**Գործնական աշխատանք տեղագրական քարտեզով**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Ինչպե՞ս է տեղագրական քարտեզի վրա պատկերվում ռելիեֆը։  
2.Ի՞նչ է նշանակում կարդալ ռելիեֆը։

3.Ինչպե՞ս է անտառը պատկերվում տեղագրական քարտեզի վրա։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Տեղագրական քարտեզի վրա կան կոր գծեր, որոնք կոչվում են հորիզոնականներ։Տեղագրական քարտեզի վրա ռելիեֆը պատկերվում է հորիզոնականների միջոցով։
* Քարտեզում ռելիեֆը կարդալ նշանակում է հասկանալ լանջերի ուղղությունը և թեքությունը, բարձրությունը ծովի մակարդակից և այլն։
* Տեղագրական քարտեզի վրա անտառը պատկերելիս՝ նշում են անտառի մակերեսի ուրվագիծը, ներկվում է կանաչ գույնով և պատկերվում է ծառատեսակի սխեմատիկ պատկերը։ Ի տարբերություն ընդհանուր (ֆիզիկական) աշխարհագրական քարտեզի, որտեղ կանաչ գույնը նշանակում է հարթավայր, տեղագրական քարտեզի վրա կանաչ գույնով պատկերում են անտառը, այգին և այլն։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Նշել ի՞նչ է հորիզոնականը։
* Կարդալ որևէ հատվածի ռելիեֆը։
* Տեղագրական քարտեզի վրա ցույց տալ անտառ, այգի, զառիթափ լանջ։

[Թեմատիկ պլան](about:blank)

**Աշխարհագրական քարտեզների նշանակությունը։**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Ի՞նչ դեր ունի քարտեզը մարդու կյանքում։  
2.Քարտեզների ի՞նչ տեսակներ գիտեք։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Քարտեզները օգտագործվում են մարդկային գործունեության բոլոր բնագավառներում՝ շինարարության, օգտակար հանածոների արդյունահանման, զբոսաշրջության, ռազմական գործում, պետական կառավարման նպատակով՝ սահմանների որոշման, պետության տարածքի վարչական բաժանման և միջպետական հարաբերության

հաստատման դեպքում։

* Մինչ այսօր կիրառված քարտեզներից բացի կազմվում են նաև համակարգչային քարտեզներ, տիեզերական երկրաբանական քարտեզներ։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Նշել քարտեզների կիրառման բնագավառները։
* Աշխարհի քաղաքական քարտեզի վրա գտնել ՀՀ –ը և ցույց տալ նրա հարևան երկրները, նշել, թե որ կողմից են նրանք սահմանակցում ՀՀ-ին։

[Թեմատիկ պլան](about:blank)  
**Արեգակնային համակարգի և Երկրի առաջացման վարկածները․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1. Որո՞նք են Արեգակնային համակարգի և Երկրի առաջացման գիտական ենթադրությունները:
2. Հրաբուխների ժայթքման ժամանակ արդյո՞ք մթնոլորտ արտանետվում է ջուր, թե ոչ:
3. Գիտական ո՞ր վարկածի հեղինակն է Օ.Յու.Շմիդտը:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Արեգակնային համակարգի և Երկրի առաջացման գիտական ենթադրություններն են. միգամածային, պատահարային, երկնաքարային և խորքային գրավիտացիոն:
* Երկնաքարային վարկածը առաջ է քաշել Օ.Յու.Շմիդտը: Ըստ այդ վարկածի մոլորոկներն առաջացել են երկնաքարային գազափոշու ամպից:
* Գործող հրաբուխների ժայթքած մագմայից ամեն տարի մթնոլորտ է արտանետվում 1մլրդ մ խոր․ ջուր։

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* Թվարկել Արեգակնային համակարգի և Երկրի առաջացման գիտական ենթադրությունները:

[Թեմատիկ պլան](about:blank)  
**Երկրի ձևը, չափերը և ներքին կառուցվածքը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1. Ովքե՞ր պարզեցին Երկիր մոլորակի ձևը և չափերը**:**
2. Որո՞նք են երկրի գնդաձևության և չափերի աշխարհագրական հետևանքները**:**
3. Ինչպիսի՞ն է Երկրի ներքին կառուցվածքը։

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Նյուտոնը և Հյուգենսը ապացուցեցին, որ երկրագունդը գնդաձև է, բևեռներից սեղմված, իսկ հասարակածում փքված: Նյուտոնը պարզեց, որ հասարակածային շառավիղը 21,4 կմ-ով երկար է բևեռային շառավղից: Չափումներից պարզ դարձավ, որ հասարակածի կողմից նույնպես սեղմված է :
* Երկրի ձգողական ուժի շնորհիվ Երկրի վրա պահպանվում են ջրոլորտն ու մթնոլորտը:

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* Նշել Երկրի ձևը և չափը ապացուցող գիտնականների անունները :
* Նշել Երկրի ձգողական ուժի նշանակությունը։

[Թեմատիկ պլան](about:blank)

**Երկրի օրական պտույտի աշխարհագրական հետևանքները․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1․Ի՞նչ պտույտներ է կատարում Երկիր մոլորակը:  
 2․ Որո՞նք են Երկրի օրական պտույտի հետևանքները:

3. Որո՞նք են օրական ռիթմերը:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Երկիր մոլորակը կատարում է մի քանի տեսակի պտույտ։ Ամենակարևորներն են պտույտն իր առանցքի և Արեգակի շուրջը։
* Օրական պտույտի հետևանքներն են գիշերվա և ցերեկվա հերթափոխը , Երկրի սեղմվածությունը , ժամերի տարբերությունը, օրական ռիթմերը:
* Երկրի օրական պտույտի հետևանքով առաջանում են օդի ջերմաստիճանի, մթնոլորտային ճնշման փոփոխություններ, բրիզների և լեռնահովտային քամիների ուղղության փոփոխություն։

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* 1. Թվարկել Երկրի օրական պտույտի աշխարհագրական հետևանքները։
  2. Նշել գիշերվա ու ցերեկվա հերթափոխի աշխարհագրական նշանակությունը:
  3. Թվարկել օրական ռիթմերը**:**

[Թեմատիկ պլան](about:blank)  
**Ժամային գոտիներ․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1․Քանի ժամային գոտու է բաժանվում երկրագունդը և որքա՞ն է մեկ ժամային գոտու   
 աստիճանային չափը:  
 2․Ի՞նչ է տեղական ժամանակը: Ի՞նչ է գոտիական ժամանակը:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Երկրագունդը բաժանված է 24 ժամային գոտու։ Մեկ ժամային գոտու աստիճանային մեծությունը 15° է: Հարևան գոտիների ժամերի տարբերությունը 1 ժամ է։
* Տվյալ միջօրեականի վրա դիտված ժամանակը կոչվում է տեղական ժամանակ։ Յուրաքանչյուր ժամային գոտու գոտիական ժամանակ է համարվում նրա կենտրոնով անցնող միջօրեականի տեղական ժամանակը։

*առարկայի չափորոշչային նվազագույն պահանջները կատարելու համար սովորողը պետք է կարողանա:*

1.Նշել 1 ժամային գոտու աստիճանային մեծությունը:

2.Սահմանել ի՞նչ է տեղական ժամանակը: Սահմանել ի՞նչ է գոտիական ժամանակը:

[Թեմատիկ պլան](about:blank)

**Երկրի տարեկան պտույտը և դրա աշխարհագրական հետևանքները**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1.Ի՞նչ ուղղությամբ և ի՞նչ ժամանակամիջոցում է է պտտվում Երկիրն Արեգակի շուրջը:  
2.Որո՞նք են տարվա եղանակների առաջացման պատճառները։

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Պտույտը կատարվում է էլիպսաձև ուղեծրով: Մեկ լրիվ պտույտը կատարում է 365 օր 6 ժամ -ում: Պտույտի ուղղությունը համընկնում է օրական պտույտի ուղղության հետ: Երկիր մոլորակը մեկ հեռանում է Արեգակից մեկ մոտենում է:
* Տարվա եղանակների առաջացման պատճառներն են Երկրի պտույտն Արեգակի շուրջը, Երկրի առանցքի թեքությունը ուղեծրի հարթության նկատմամբ, Երկրի գնդաձևությունը:

*առարկայի չափորոշչային նվազագույն պահանջները կատարելու համար սովորողը պետք է կարողանա:*

1.Նշել Երկրի Արեգակի շուրջը պտույտի ուղղությունը և տևողությունը։

2.Թվարկել տարվա եղանակների առաջացման պատճառները:

[Թեմատիկ պլան](about:blank)

**Երկրաբանական ժամանակագրություն։**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1․ Որքա՞ն է Երկրի հասակը։

1. Երկրի երկրաբանական զարգացման ի՞նչ փուլեր են առանձնացնում։
2. Այժմ ո՞ր դարաշրջանի, ո՞ր ժամանակաշրջանում ենք ապրում։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Երկրի հասակը կազմում է մոտ 4 մլրդ 600 մլն տարի։
* Գիտնականները Երկրի և աշխարհագրական թաղանթի զարգացման ժամանակաշրջանը բաժանել են երեք էտապի ՝ Երկրաբանական (երբ կյանքը Երկրի վրա բացակայում էր), Կենսաբանական (կյանքի ծագման և զարգացման) և Անթրոպոգեն (մարդածին) ։
* Այժմ մենք ապրում ենք կայնոզոյան դարաշրջանի, անթրոպոգենի (մարդածին) ժամանակաշրջանում։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Նշել Երկրի հասակը և աշխարհագրական թաղանթի (Երկրի) ձևավորման ու զարգացման փուլերը։
* Նշել, թե ե՞րբ է սկսվել մարդածին փուլը և այդ փուլում տեղի ունեցած երեք կարևոր իրադ

[Թեմատիկ պլան](about:blank)

**Երկրաբանական փուլ։ Երկրակեղևի առաջացումը և զարգացումը․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Ի՞նչ է եկրակեղևը։

2.Ի՞նչ է քարոլորտը։

3.Ի՞նչ են գեոսինկլինալը և պլատֆորմը։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Երկրագունդը ըստ ներքին կառուցվածքի բաժանվում է երեք մասի՝ միջուկ, միջնապատյան և երկրակեղև։ Երկրակեղևը Երկրի արտաքին թաղանթն է, և ունի անհամասեռ կառուցվածք։ Երկրակեղևը բաղկացած է ամուր սալերից և շարժուն, անկայուն հատվածներից։
* Երկրակեղևի և միջնապատյանի վերին մասը միասին կազմում են քարոլորտը։
* Գեոսինկլինալները երկրակեղևի շարժուն տեղամասերն են, որտեղ շարունակվում են տեղի ունենալ երկրաշարժեր ու հրաբուխներ։

Պլատֆորմները երկրակեղևի ամուր, սակավ շարժունակ տեղամասերն են, որոնք ունեն համեմատաբար հարթ մակերևույթ։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Նկարագրել երկրագնդի ներքին կառուցվածքը։
* Քարտեզի վրա ցույց տալ մայրցամաքները և օվկիանոսները։

[Թեմատիկ պլան](about:blank)

**Աշխարհագրական թաղանթի զագացումը։ Ջրոլորտի և մթնոլորտի առաջացումն ու զարգացումը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչպես և ե՞րբ է առաջացել ջուրը Երկրի վրա։
2. Մթնոլորտի առաջացման և զարգացման ի՞նչ փուլեր գիտեք։․
3. Ի՞նչպես և ե՞րբ է ձևավորվել մթնոլորտը։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Ջուրը Երկրի վրա առաջացել է մոտ 3 -3,5 մլրդ տարի առաջ, հրաբուխների գործունեության ընթացքում դուրս մղվելով Երկրի ընդերքից։ Ջրոլորտի զարգացումը սկսվել է այն պահից, երբ Երկրի կարծր կեղևի վրա առաջացել է հեղուկ ջուր։
* Մոտ 3 մլրդ տարի առաջ օվկիանոսներում առաջացել են լուսասինթեզ կատարող կապտականաչ ջրիմուռները և սկսել է ի հայտ գալ թթվածինը, և այդ պահից էլ սկսվել է մթնոլորտի զարգացման թթվածնային փուլը։
* Մթնոլորտի առաջացման և զարգացման ամբողջ ընթացքը բաժանվում է երկու փուլի՝ անթթվածին և թթվածնային։ Անթթվածին մթնոլորտի փուլը սկսվել է Երկրի Ներքին շերտերի գազազրկումից, որոնք էլ ձգողական ուժի շնորհիվ չեն հեռացել Երկրից, կուտակվել են և առաջացրել գազային թաղանթը՝ մթնոլորտը։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Նշել թե որտեղի՞ց է ջուրը հայտնվել Երկրի մակերևույթին։
* Նշել մթնոլորտի առաջացման և զարգացման երկու փուլերը և նրանց առնձնահատկությունները։
* Նշել լուսասինթեզի դերը մթնոլորտի գազային կազմի մեջ։

[Թեմատիկ պլան](about:blank)

**Աշխարհագրական թաղանթի զարգացումը։ Կենսաբանական փուլ։Կենդանի օրգանիզմների առաջացումն ու զարգացումը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1․Ի՞նչ է կենսոլորտը։

2․Ե՞րբ և ի՞նչ միջավայրում է առաջացել կյանքը։

3․Որո՞նք են կենսոլորտի տարածման սահմանները։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Կենսոլորտը, դա կենդանի օրգանիզմներներն են և այն միջավայրը, որտեղ նրանք տարածվում են։
* Կյանքը Երկրի վրա առաջացել է մոտ 3,5 մլրդ տարի առաջ։ Կյանքի առաջացման համար լավագույն պայմաններն են։
* Երկրի բարենպաստ հեռավորությունը Արեգակից։ Չկա ջերմության ավելցուկ, չկա ջերմության պակաս։
* Կյանքի համար անհրաժեշտ թթվածին կա Երկրի մթնոլորտում։
* Կյանքի գոյության համար կարևոր պայման է ջրի առկայությունը Երկրի վրա։
* Աշխարհագրական թաղանթում կենսոլորտը տարածվում է քարոլորտի վերին շերտում, մթնոլորտում՝ մինչև օզոնային շերտը և ջրոլորտն ամբողջությամբ։ Կենսոլորտի և աշխարհագրական թաղանթի սահմանները համընկնում են։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Սահմանել ի՞նչ է կենսոլորտը։
* Նշել կենդանի օրգանիզմների զարգացման նախադրյալները։
* Նշել կենսոլորտի տարածման սահմանները։

[Թեմատիկ պլան](about:blank)

**Աշխարհագրական թաղանթի զարգացումը ըստ դարաշրջանների**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ դարաշրջանների է բաժանվում Երկրի զարգացման ամբողջ ժամանակաշրջանը։

2. Ո՞րն է արխեյան դարաշրջանի կարևոր իրադարձությունը։

3. Ո՞ր դարաշրջանում է առաջացել հողային ծածկույթը, մերկասերմ բույսերը, վառելիքային օգտակար հանածոները։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Երկիր մոլորակի առաջացման ու զարգացման ամբողջ ժամանակաշրջանը բաժանվում է արխեյան, պրոտերոզոյան, պալեոզոյան, մեզոզոյան, կայնոզոյան դարաշրջանների։
* Արխեյան դարաշրջանի կարևոր իրադարձությունը օրգանական նյութի առաջացումն է։ Կյանքը սկվում է արխեյից։
* Պալեոզոյան դարաշրջանի վերջում բուռն զարգացում է ապրել օրգանական աշխարհը։ Ցամաքի վրա առաջանում է հողային ծածկույթը, հայտնվում են ցամաքային բույսերը, մերկասերմերը։ Առաջանում է նավթը, գազը, քարածուխը։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Թվարկել Երկրի առաջացման ու զարգացման հինգ դարաշրջանները։
* Նշել արխեյան դարաշրջանի ամենակարևոր իրադարձությունը։

[Թեմատիկ պլան](about:blank)

**Աշխարհագրական թաղանթի ոլորտային կառուցվածքը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1․Որո՞նք են աշխարհագրական թաղանթի սահմանները մթնոլորտում, ջրոլորտում և քարոլորտում:

2․Որքա՞ն է աշխարհագրական թաղանթի հզորությունը:

3․Ի՞նչ է լանդշաֆտային ոլորտը:

*առարկայի չափորոշչային նվազագույն և միջին պահանջները կատարելու համար սովորողը պետք է իմանա:*

* Աշխարհագրական թաղանթը տարածվում է մթնոլորտում մինչև օզոնի շերտը 25-30 կմ բարձրությունները, ջրոլորտում մինչև 11 կմ խորությունները, քարոլորտում՝ 4-5 կմ խորությունները:
* Աշխարհագրական թաղանթի հզորությունը կազմում է 41-42 կմ:
* Լանդշաֆտային ոլորտը 200-300մ-ի հասնող մի շերտ է, որտեղ անմիջականորեն

*առարկայի չափորոշչային նվազագույն պահանջները կատարելու համար սովորողը պետք է կարողանա:*

1․Նշել աշխարհագրական թաղանթի սահմանները։

2․Նշել աշխարհագրական թաղանթի հզորությունը:

3․Տալ լանդշաֆտային ոլորտի սահմանումը:

[Թեմատիկ պլան](about:blank)

**Քարոլորտ: Քարոլորտի նշանակությունը աշխարհագրական թաղանթում**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1․Ի՞նչ է երկրակեղևը:

2․Ինչու՞ է երկրակեղևը անհամասեռ:

3․Ի՞նչ է ռելիեֆը և ինչպե՞ս է այն առաջացել:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Երկրի կտրվածքում թույլոլորտից վեր տարածվում է պինդ քարային ոլորտ, որն անվանում են երկրակեղև:
* Այն անհամասեռ է, քանի որ նրա սահմաններում հանդիպում ենք ամուր տեղամասեր՝ պլատֆորմներ և կոտրտված շարժուն տեղամասեր՝ գեոսինկլինալներ:
* Քարոլորտի որոշ տեղամասեր կոտրվել իջել են օվկիանոսի հատակը, իսկ որոշ տեղամասեր բարձրացել են վեր: Երկրակեղևի այս շարժումների հետևանքով առաջացել են ներկայիս անհարթությունները: Այդ անհարթությունների ամբողջությունը կոչվում է ռելիեֆ:

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* Տալ երկրակեղևի սահմանումը:
* Բացատրել, թե ինչու՞ է երկրակեղևը անհամասեռ:
* Տալ ռելիեֆի սահմանումը և բացատրել ինչպես է այն առաջացել:

[Թեմատիկ պլան](about:blank)  
**Ջրոլորտ: Ջրոլորտի հատկանիշները և նշանակությունը աշխարհագրական թաղանթում**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1․Ո՞րն է ջրոլորտի դերն աշխարհագրական թաղանթում:

2․Ի՞նչ հատկանիշներ ունի ջուրը:

3․Ո՞րն է ջրի ակուստիկ հատկությունը:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Աշխարհագրական թաղանթում ջրի միջոցով է կատարվում գրեթե բոլոր քիմիական տարրերի շրջապտույտը, նստվածքների առաջացումը, էրոզիան, ֆիզիկական և քիմիական հողմահարումը, սառցածին գործընթացները և այլն:
* Ջրի զարմանահրաշ հատկանիշներն են շարժունակությունը, մեծ ջերմունակությունը, ամենախիտ վիճակի ջերմաստիճանը, էներգիայի կլանումը, լուծելու, ինքնամաքրման, ակուստիկ հատկությունը և այլն ։
* Ջրի ակուստիկ հատկության շնորհիվ, ջուրն իր միջով անց է կացնում ձայնային ալիքներ, որի անցման արագությունը կախված է ջրի խտությունից :

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* Թվարկել, ի՞նչ երևույթներ են տեղի ունենում աշխարհագրական թաղանթում ջրի միջոցով:
* Թվարկել ջրի հատկանիշները:
* Բացատրել ջրի ակուստիկ հատկությունը:

[Թեմատիկ պլան](about:blank)

**Մթնոլորտ: Մթնոլորտի դերը աշխարհագրական թաղանթում․**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1. Ի՞նչ գազերից է կազմված մթնոլորտը:
2. Ի՞նչ է ջերմոցային էֆեկտը:
3. Ո՞րն է մթնոլորտի դերը աշխարհագրական թաղանթում:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Մթնոլորտը կազմված է թթվածնից: Այն ունի կենսաբանական ծագում, քանի որ առաջացել է լուսասինթեզի արդյունքում: Ազոտը իներտ գազ է, ունի օրգանական ծագում և մտնում է սպիտակուցների կազմի մեջ: Օզոնը եռատոմ թթվածին է , որը գտնվում է մթնոլորտի 25-30 կմ բարձրության վրա:
* Ջերմոցային էֆեկտը մարդու տնտեսական գործունեությանբ պայմանավորված մթնոլորտում ջերմոցային գազերի աճի հետևանքով Երկրի կլիմայի տաքացում է :
* Մթնոլորտը պաշտպանում է ոչ միայն ուլտրամանուշակագույն, այլ նաև տարբեր ծագման տիեզերական ճառագայթներից, երկնաքարերից, կործանարար շոգից ու ցրտից, ջերմաստիճանի օրական ու տարեկան մեծ տատանումներից:

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* Թվարկե՛լ մթնոլորտի գազերը:
* Բացատրե՛լ, ի՞նչ է ջերմոցային էֆեկտը:
* Նշել մթնոլորտի դերը աշխարհագրական թաղանթում:

[Թեմատիկ պլան](about:blank)

**Կենսոլորտ: Կենսոլորտի դերը աշխարհագրական թաղանթում**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ է կենսոլորտը:

2. «Կենսոլորտ» հասկացությունը՝ որպես Երկրի կյանքի ոլորտ, ու՞մ անվան հետ է կապված:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Երկրի վրա գոյություն ունեցող բոլոր օրգանիզմները և այն միջավայրը, որտեղ նրանք ապրում են, կազմում են Երկրի կենսոլորտը կամ Կյանքի թաղանթը:
* Կապված է ֆրանսիացի բնագետ Ժ.Բ. Լամարկի անվան հետ և գործածության մեջ է դրվել 19-րդ դարի սկզբին։
* Օվկիանոսներում, կյանքի պայմաններից ելնելով, օրգանական աշխարհը բաժանվում է 3 խմբի՝ պլանկտոնը օվկիանոսային ջրի՝ սեփական շարժումից զուրկ , պասիվորեն լողացող բոլոր

*առարկայի չափորոշչային նվազագույն և միջին պահանջները կատարելու համար սովորողը պետք է կարողանա*

* Տալ կենսոլորտի սահմանումը։
* Տալ «Կենսոլորտ» գիտական հասկացության ամբողջական ուսմունքի հիմնադրի անունը:
* Ներկայացնի ի՞նչ է պլանկտոնը, նեկտոնը, բենթոսը։

[Թեմատիկ պլան](about:blank)

**Աշխարհագրական թաղանթի հիմնական հատկանիշները**

*հարցեր և առաջադրանքներ առարկայի չափորոշչային նվազագույն և միջին պահանջները ստուգելու համար*

1. Որո՞նք են աշխարհագրական թաղանթի հիմնական հատկանիշները:
2. Ինչպե՞ս է դրսևորվում աշխարհագրական թաղանթի միասնականությունը։
3. Ի՞նչ է   աշխարհագրական թաղանթի ռիթմիկությունը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Աշխարհագրական թաղանթի հիմնական հատկանիշներն են. ամբողջականությունը (միասնականությունը), ռիթմիկությունը (պարբերականությունը),  գոտիականությունը և զոնայականությունը:
* Ամենալավ օրինակ կարելի է դիտարկել կլիմայի գլոբալ տաքացումը մեր օրերում:

Ամբողջականությունը պատկերացնի հետևյալ օրինակով՝ որ կլիմայի գլոբալ տաքացման   
 ժամանակ տեղի է ունենում Երկրի՝ Արեգակից ստացած և ապա ծախսած ջերմության

հավասարակշռության խախտում: Գիտնականների կարծիքով ներկայումս ավելի շատ   
 արեգակնային էներգիա է հասնում Երկիր, քան նրանից հեռանում է:

* Ռիթմիկությունը միանման երևույթների կրկնությունն է ժամանակի մեջ:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* + Ներկայացնի աշխարհագրական թաղանթի հիմնական հատկանիշները :
  + Տալ ռիթմիկության սահմանումը
  + Ներկայացնել ռիթմիկության երկու տեսակները :

[Թեմատիկ պլան](about:blank) **Գոտիականություն և զոնայականություն**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1․Ի՞նչ է աշխարհագրական թաղանթի գոտիականությունը և զոնայականությունը։

2․Ո՞րն է գոտիականության գլխավոր պատճառը:

3․Որո՞նք են աշխարհագրական թաղանթի առավել խոշոր գոտիական միավորները:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Աշխարհագրական թաղանթի կարևոր հատկանիշներն են նաև գոտիականությունն ու զոնայականությունը:
* Գոտիականության գլխավոր պատճառը Երկրի գնդաձևությունն է , որի հետևանքով, ըստ աշխարհագրական  լայնությունների, արեգակնային էներգիան բաշխվում է անհավասարաչափ:
* Աշխարհագրական թաղանթի առավել խոշոր գոտիական միավորներն են աշխարհագրական գոտիները, որոնք հիմնականում ձգվում են արևմուտքից արևելք և դրանց առանձնացման հիմքում ջերմային պայմաններն ու մթնոլորտի ընդհանուր շրջանառության առանձնահատկություններն են :Երկրագնդի վրա առանձնացնում են 13 աշխարհագրական գոտի՝ հասարակածային և յուրաքանչյուր կիսագնդում՝ մերձհասարակածային, արևադարձային, մերձարևադարձային, բարեխառն, մերձարկտիկական (մերձանտարկտիկական) և արկտիկական (անտարկտիկական): Անուններով և աշխարհագրական տեղաբաշխմամբ դրանք համընկնում են կլիմայական գոտիներին:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Սահմանել ի՞նչ է բնական զոնան։
* Թվարկել բնական զոնաները:
* Թվարկել կլիմայական գոտիները:

[Թեմատիկ պլան](about:blank)

**Աշխարհի բաժանումը քաղաքակրթությունների:**

**Քաղաքակրթությունների աշխարհագրություն**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1․Ինչպիսի՞ գիտական հասկացություն է «մշակույթը»։

2․Ինչպիսի՞ գիտական հասկացություն է «քաղաքակրթությունը»։

3․Որո՞նք են քաղաքակրթության մեծ գետերը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Մշակույթը մարդու կողմից ստեղծված նյութական ու հոգևոր արժեքների միասնությունն է:
* Քաղաքակրթությունը մշակութային ընդհանրության բարձրագույն տեսակն է , որից բարձր միայն ամբողջ մարդկությունն է:
* Մարդկության զարգացման պատմության սկզբում, մասնավորապես՝ հին դարերում, գոյություն են ունեցել համեմատաբար զարգացած քաղաքակրթության տարբեր օջախներ: Դրանք են Նեղոս, Տիգրիս, Եփրատ, Ինդոս, Գանգես, Հուանհե, Յանցզի գետերի հովիտները, որոնք կոչվում են քաղաքակրթության մեծ գետեր:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Սահմանել ի՞նչ է «մշակույթը»։
* Սահմանել ի՞նչ է «քաղաքակրթությունը»։
* Քարտեզի վրա ցույց տալ քաղաքակրթության մեծ գետերը:

[Թեմատիկ պլան](about:blank)  
  
**Աշխարհի քաղաքական բաժանումը հնագույն ժամանակներից մինչև 20-րդ դարի սկիզբը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Որո՞նք են աշխարհի քաղաքական քարտեզի ձևավորման փուլերը:

2. Ի՞նչ սկզբունքներով էին Հին աշխարհում անցկացվում պետական սահմանները։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Աշխարհի քաղաքական քարտեզի ձևավորման փուլերն են՝ հին, միջնադարյան, նոր և նորագույն:

Աշխարհի քաղաքական քարտեզի ձևավորման հին փուլն ընդգրկում է Քա 4-րդ հազարամյակից 5-րդ դարը, միջնադարյան փուլը (5-16-րդ դարեր) , նոր փուլը (16-րդ դարի վերջից մինչև Առաջին համաշխարհային պատերազմի ավարտը), նորագույն փուլն ընդգրկում է (Առաջին և Երկրորդ համաշխարհային պատերազմների միջև ընկած ժամանակաշրջանից մինչև մեր օրերը):

* Հին աշխարհում պետությունների բաժանարար գծերը անցկացնում էին դժվարանցանելի լեռներով, գետերով , անապատներով :

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Թվարկել աշխարհի քաղաքական քարտեզի ձևավորման փուլերը։
* Նշել լեռնագրական սահման ունեցող պետությունները։

[Թեմատիկ պլան](about:blank)

**Աշխարհի քաղաքական բաժանումը նորագույն ժամանակաշրջանում**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1․Աշխարհի քաղաքական բաժանման նորագույն ժամանակաշրջանը քանի՞ փուլի է բաժանվում:

2․Ի՞նչ է Հյուսիսատլանտյան ռազմաքաղաքական դաշինքը/ՆԱՏՕ/

3. Ի՞նչ է ՎՊԵ-ն։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Աշխարհի քաղաքական քարտեզի ձևավորման նորագույն ժամանակաշրջանը բաժանվում է 3 փուլի՝ առաջին փուլն ընդգրկում է Առաջին և Երկրորդ համաշխարհային պատերազմների միջև ընկած ժամանակաշրջանը: Երկրորդ փուլն ընդգրկում է Երկրորդ համաշխարհային պատերազմի ավարտից մինչև 90-ական թվականների սկիզբը: Երրորդ փուլը սկսվեց 1990-ական թվականներից:
* Հյուսիսատլանտյան դաշինք պայմանագիրը կապիտալիստական երկրների ռազմաքաղաքական կազմակերպություն է, որի նպատակն է հավաքական անվտանգության և պաշտպանության պարտականությունների իրականացումը։
* ՎՊԵ-ն սոցիալիստական երկրների ռազմաքաղաքական միավորում էր, որը ստեղծվել էր ի հակակշիռ ՆԱՏՕ-ի։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Քարտեզի վրա ցույց տալ ԽՍՀՄ-ի փլուզումից առաջացած անկախ պետությունները։
* Ներկայացնել աշխարհի քաղաքական բաժանման նորագույն ժամանակաշրջանում տեղի ունեցած կարևոր իրադարձությունները։
* Ներկայացնել, ի՞նչ է «սառը պատերազմ»

[Թեմատիկ պլան](about:blank)

**Պետական տարածք և պետական սահման**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Ի՞նչ է պետական տարածքը, նշել նրա 3 բաղադրիչները:

2.Ի՞նչ են էքսկլավն ու անկլավը, բերել օրինակներ:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Յուրաքանչյուր պետություն ձևավորվում է որոշակի տարածքում, որն անվանում են պետական տարածք: Պետական տարածքի բաղադրիչներն են՝ օդային, ջրային և ցամաքային:
* Կան երկրներ, որոնց տարածքն ամբողջական չէ, հատված է այլ երկրների տարածքներով օր. ԱՄՆ-ի Ալյասկա նահանգը, որն հայտնի է էքսկլավ՝ արտատարածք անվանումով: Իսկ եթե պետության տարածքն ամբողջական կամ մասնակիորեն շրջապատված է այլ պետության տարածքով, կոչվում է անկլավ՝ ներտարածք, օր. Լեսոտոն, Սան Մարինոն:
* Երկրներն իրարից բաժանվում են ցամաքային և ջրային սահմաններով: Տարբերվում են լեռնագրական, աշխարհագրական և երկրաչափական սահմաններ:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Սահմանել պետական տարածք, պետական սահման։
* Քարտեզի վրա ցույց տալ էքսկլավ և անկլավ տարածք ունեցող պետությունները։
* Բնութագրել լեռնագրական, աշխարհագրական և երկրաչափական սահմանները:

[Թեմատիկ պլան](about:blank)**Աշխարհի երկրների խմբավորումն ու տիպաբանությունը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1․Ըստ տարածքի մեծության ինչպե՞ս են խմբավորվում պետությունները ։  
 2․Որո՞նք են աշխարհում ըստ տարածքի գերխոշոր երկրները:  
 3․Որո՞նք են աշխարհում ըստ բնակչության թվիգերխոշոր երկրները:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Ըստ տարածքի մեծության երկրները բաժանվում են գերխոշոր, խոշոր, միջին , ոչ մեծ և գաճաճ խմբերի:
* Աշխարհում ըստ տարածքի գերխոշոր երկրներն են՝ ՌԴ, Կանադա, Չինաստան, ԱՄՆ, Բրազիլիա, Ավստրալիա, Հնդկաստան:
* Ըստ բնակչության թվի գերխոշոր երկրներն են՝ Չինաստան, Հնդկաստան, ԱՄՆ, Ինդոնեզիա, Բրազիլիա, Պակիստան, Նիգերիա, Բանգլադեշ, ՌԴ, Ճապոնիա, Մեքսիկա:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Թվարկել և աշխարհի քաղաքական քարտեզի վրա ցույց տալ աշխարհում տարածքով գերխոշոր պետությունները:
* Թվարկել և աշխարհի քաղաքական քարտեզի վրա ցույց տալ բնակչության թվով աշխարհի գերխոշոր պետությունները:
* Օգտվելով աշխարհի քաղաքական քարտեզից ցույց տալ ծով ելք ունեցող և ելք չունեցող 10-ական երկիր:

[Թեմատիկ պլան](about:blank)  
**Զարգացած և զարգացող երկրներ**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Քանի՞ խմբի են բաժանվում երկրներն ըստ տիպաբանության:

2. Որո՞նք են <<Մեծ յոթնյակի>> անդամ պետությունները։

3․ Քանի՞ ենթախմբի են բաժանվում զարգացած երկրները:

*առարկայի չափորոշչային նվազագույն պահանջները կատարելու համար սովորողը պետք է իմանա*

* *Երկրներն ըստ տիպաբանության բաժանվում են երկու խմբի՝ զարգացած և զարգացող երկրներ:*
* <<Մեծ յոթնյակի>> անդամ երկրներն են` ԱՄՆ, Ճապոնիա, Գերմանիա, Մեծ Բրիտանիա, Ֆրանսիա, Իտալիա և Կանադա:
* Զարգացած երկրները բաժանվում են 4 ենթախմբի՝ <<Մեծ յոթնյակի>> երկրներ, արևմտաեվրոպական հին արդյունաբերական երկրներ, տնտեսության զարգացման միջին մակարդակ ունեցող երկրներ, ոչ եվրապական երկրներ:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Դասակարգել պետությունները ըստ տիպաբանության։
* Թվարկել և քաղաքական քարտեզի վրա ցույց տալ «Մեծ յոթնյակի» պետությունները։
* Դասակարգել զարգացած և զարգացող երկրները։

[Թեմատիկ պլան](about:blank)

**Պետություններ ըստ պետական կարգի և կառուցվածքի**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Ինչպիսի՞ն է կառավարման հանրապետական ձևը ։

2.Ինչպիսի՞ն է կառավարման միապետական ձևը։

3.Ի՞նչ խմբերի են բաժանվում պետություններն ըստ պետական տարածքային կառուցվածքի:

**:**

*առարկայի չափորոշչային նվազագույն պահանջները կատարելու համար սովորողը պետք է իմանա*

* Կառավարման հանրապետական ձևը լինում է նախագահական, խորհրդարանական, խառը։
* Կառավարման միապետական ձևը լինում է բացարձակ և սահմանադրական։
* Ըստ պետական տարածքային կառուցվածքի պետությունները բաժանվում են միասնական և դաշնային պետությունների: Միասնական պետություններում սովորաբար գոյություն ունի օրենսդրական և գործադիր իշխանություն , պետական մարմինների միասնական համակարգ, սահմանադրություն: Իսկ դաշնությունը պետական կառուցվածքի ձև է, երբ մի քանի պետական կազմավորումներ, իրավաբանորեն ունենալով որոշակի քաղաքական ինքնավարություն, կազմում են մեկ միասնական պետություն:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Թվարկել և քաղաքական քարտեզի վրա ցույց տալ մի քանի միապետություններ և հանրապետություններ իրենց մայրաքաղաքներով։
* Թվարկել և աշխարհի քաղաքական քարտեզի վրա ցույց տալ մի քանի նախագահական և խորհրդարանական հանրապետություններ:
* Թվարկել և աշխարհի քաղաքական քարտեզի վրա ցույց տալ մի քանի բացարձակ և սահմանադրական միապետություններ:

[Թեմատիկ պլան](about:blank)  
**Քաղաքական աշխարհագրություն և աշխարհաքաղաքականություն**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Ի՞նչ է քաղաքական աշխարհագրությունը։

2.Ի՞նչ է աշխարհաքաղաքականությունը։

3. Որո՞նք են քաղաքական աշխարհագրության ենթաճյուղերը։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Քաղաքական աշխարհագրությունը ուսումնասիրում է պետությունների քաղաքական դերը, կառուցվածքը։
* Աշխարհաքաղաքականությունը պետության կողմից իրականացվող արտաքին քաղաքականությունն է, որտեղ հաշվի է առնվում պետության տարածքը, սահմանը, աշխարհագրական դիրքը և այլն։
* Քաղաքական աշխարհագրության ճյուղերն ու ենթաճյուղերն են
* աշխարհի քաղաքական քարտեզը
* տարածաշրջանային հակամարտությունների աշխարհագրությունը
* աշխարհաքաղաքականությունը
* քաղաքական գեոէկոլոգիան

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Մեկնաբանի քաղաքական աշխարհագրություն հասկացությունը։
* Մեկնաբանի աշխարհաքաղաքականություն հասկացությունը։
* Առանձնացնի քաղաքական աշխարհագրության ենթաճյուղերից առնվազը չորսը։

[Թեմատիկ պլան](about:blank)  
**Աշխարհաքաղաքական հիմնական տեսություններն ու հայեցակարգերը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ո՞րն էր Մաքինդերի տեսությունը
2. Ո՞րն Մեհենի «Ծովային ուժի» տեսության էությունը։
3. Ո՞րն է Սփիքմենի տեսությունը։

*առարկայի չափորոշչային նվազագույն պահանջները կատարելու համար սովորողը պետք է իմանա*

* Մաքինդերի <<Միջներկրի >> կամ <<Տարածքային միջուկի>> տեսության էությունը այն է,որ գերտերությունների միջև անհաշտ պայքար է գնում աշխարհին տիրելու համար:
* Ըստ Մեհենի համաշխարհային գերտերությունները գերիշխող դիրք են ունենում այն դեպքում , երբ իշխող դիրք ունեն օվկիանոսում։
* Ըստ Սփիքմենի «Ով վերահսկում է Աղեղ երկիրը, վերահսկում է Եվրասիան։ Ով վերահսկում է Եվրասիան ,որոշում է աշխարհի ճակատագիրը։

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Մեկնաբանի Մաքինդերի տեսությունը։
* Մեկնաբանի Մեհենի տեսությունը։
* Մեկնաբանի Սփիքմենի տեսությունը։

[Թեմատիկ պլան](about:blank)  
**Միջազգային հաղորդակցության ուղիները և աշխարհաքաղաքականությունը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Որո՞նք են միջազգային նշանակության ջրանցքները:
2. Որո՞նք են միջազգային նշանակության նեղուցները:
3. Որո՞նք են տարածաշրջանային նշանակության հաղորդակցության ուղիները:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Միջազգային նշանակության ջրանցքներն են՝ Սուեզի և Պանամայի ջրանցքները։
* Միջազգային նշանակության նեղուցներն են Ջիբրալթարի և Մալակկայի նեղուցները:
* Տարածաշրջանային նշանակության հաղորդակցության ուղիներից նշանավոր են Քիլի և Կորնթոսի ջրանցքները՝ առաջինը Յուտլանդիա թերակղզու հարավային մասով իրար է կապում Հյուսիսային և Բալթիկ ծովերը, իսկ երկրորդը՝ Էգեյան և Ադրիատիկ ու Հոնիական ծովերը:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Քարտեզի վրա ցույց տալ միջազգային և տարածաշրջանային նշանակության նեղուցներ։
* Քարտեզի վրա ցույց տալ միջազգային և տարածաշրջանային նշանակության ու ջրանցքներ։
* Ներկայացնել Սուեզի ջրանցքի տնտեսական նշանակությունը։

[Թեմատիկ պլան](about:blank) **ՀՀ-ն ժամանակակից աշխարհաքաղաքական գործընթացներում**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ո՞րն է ՀՀ–ի քաղաքաաշխարհագրական դիրքի առանձնահատկությունները:

2. Ո՞րն է հայ-վրացական հարաբերություններում առկա հիմնախնդիրը:

3. Ի՞նչ միջազգային կառույցների է անդամակցում ՀՀ-ն:

*առարկայի չափորոշչային նվազագույն պահանջները կատարելու համար սովորողը պետք է իմանա*

* ՀՀ-ն գտնվում է համաշխարհային նշանակության բաժանարար գծի վրա։ Արևմտյան և արևելյան հարևանները ՀՀ-ի նկատմամբ իրականացնում են տրանսպորտային շրջափակում՝ նպատակ ունենալով Հայաստանը մեկուսացնել արտաքին աշխարհից։
* Հայ-վրացական հարաբերություններում ներկայումս կա լուծում պահանջող հիմնախնդիր՝ կապված ջավախքահայության սոցիալ- տնտեսական, կրթա-մշակութային և քաղաքական անբավարար վիճակի հետ:
* ՀՀ-ն անդամակցում է ՄԱԿ-ի բոլոր կառույցներին, Առևտրի համաշխարհային կազմակերպությանը, Անկախ Պետությունների Համագործակցությանը, Եվրախորհրդին, Սևծովյան տնտեսական համագործակցությանը և համաշխարհային ու տարածաշրջանային այլ կազմակերպությունների: *առարկայի չափորոշչային նվազագույն պահանջները կատարելու համար սովորողը պետք է կարողանա*
* Քարտեզի վրա ցույց տալ ՀՀ-ի հարևան պետությունները:
* Թվարկել այն կառույցները, որոնց անդամակցում է ՀՀ-ն:

[Թեմատիկ պլան](about:blank)  
**Աշխարհի բնակչության թիվը և շարժը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ է ուսումնասիրում բնակչության աշխարհագրությունը :
2. Որո՞նք են բնակչության հաշվառման հիմնական եղանակները:
3. Որո՞նք են բնակչության կյանքի որակը բնութագրող ցուցանիշներրը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Բնակչության աշխարհագրությունը ուսումնասիրում է տարբեր բնական, տնտեսական, սոցիալական, քաղաքական պայմաններում բնակչության և բնակավայրերի զարգացումն ու տեղաբաշխումը, բնակչության տեղաշարժերը:

* Բնակչության թիվը պարզում են մարդահամարների միջոցով, որը առավել հավաստի ու լրիվ տեղեկատվության աղբյուր է, որը անցկացվում է 5–10 տարի պարբերականությամբ։ Սակայն պետական մարմիններին բնակչության մասին տվյալներ անհրաժեշտ են նաև միջմարդահամարային տարիներին:
* Բնակչության կյանքի որակը բնութագրող ցուցանիշներն են մարդկանց կյանքի տնտեսական, սոցիալական, մշակութային, բնապահպանական և այլ ոլորտների զարգացման մակարդակները:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Տալ բնակչության աշխարհագրության ուսումնասիրության առանձնահատկությունները:
* Նշել բնակչության կյանքի որակը բնութագրող ցուցանիշները:

[Թեմատիկ պլան](about:blank)  
**Բնակչության վերարտադրությունը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ են բնակչության բնական շարժը և վերարտադրությունը:
2. Որո՞նք են վերարտադրության տիպերը:
3. Ո՞ր երկրներին են բնորոշ վերարտադրության առաջին և երկրորդ տիպերը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Բնական աճը բնակչության թվի փոփոխությունն է,որը տեղի է ունենում բնական եղանակով, իսկ վերարտադրությունը սերունդների հերթափոխման գործընթացն է:
* Վերարտադրության տիպերը 2-ն են՝ առաջին և երկրորդ տիպեր:
* Առաջին տիպին բնորոշ է բնական աճի ցածր ցուցանիշները և բնորոշ է Եվրոպայի երկրներին, Ճապոնիային: Երկրորդ տիպը բնութագրվում է բնական աճի բարձր ցուցանիշով և բնորոշ է Ասիայի, Աֆրիկայի և Լատինական Ամերիկայի զարգացող երկրներին:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Հաշվել բնակչության (ծնելիության, մահացության ) աճի գործակիցը հետևյալ բանձևերով.

Բնակչության թիվ- 100%

Բն. Աճ- X X = բն. Աճ ·100%/բն. թիվ

Կամ X = բն. Աճ ·1000‰/բն. թիվ

* Ծ – Մ = բնական աճ
* Տալ վերարտադրության տիպերի բնութագիրը:

[Թեմատիկ պլան](about:blank)   
  
**Բնակչության սեռատարիքային կազմ**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Որո՞նք են բնակչության կազմը բնութագրող հիմնական ցուցանիշները։

2. Ի՞նչ գործոններ են ազդում բնակչության սեռային կազմի վրա։

3. Որո՞նք են տարիքային հիմնական խմբերը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Բնակչության կազմը բնութագրող հիմնական ցուցանիշներից է՝ սեռը, տարիքը, կրթական մակարդակը, զբաղմունքը, ազգային և ռասայական պատկանելությունը, կրոնական դավանանքը:
* Բնակչության սեռային կազմի վրա ազդում է ծնելիության մակարդակը , կյանքի միջին տևողությունը, միգրացիաները , պատերազմները,տնտեսության մասնագիտացման բնույթը։
* Սովորաբար առանձնացնում են բնակչության հետևյալ տարիքային խմբերը՝ մինչև 14 տարեկան, 15-59 տարեկաններ և 60-ից բարձր տարիք ունեցողներ՝ ծերեր:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Ներկայացնել աշխարհի բնակչության սեռային կազմը։
* Ներկայացնել աշխարհի բնակչության տարիքային կազմը։
* Ներկայացնել կյանքի միջին տևողությունը տարբեր տիպի երկրներում:

[Թեմատիկ պլան](about:blank) **Բնակչության ռասայական և ազգային կազմը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Որո՞նք են մարդկության մեծ ռասաները։ Որտե՞ղ են ձևավորվում անցումային ռասաները:
2. Ի՞նչ է էթնոսը։
3. Որո՞նք են ցեղի, ազգության և ազգի հատկանշական գծերը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Մարդկության մեծ ռասաները 4-ն են՝ եվրոպեոիդ, մոնղոլոիդ, նեգրոիդ և ավստրոլոիդ։ Անցումային ռասաները ձևավորվել են պատմական տարբեր ժամանակաշրջաններում՝ մեծ ռասաների շփման գոտում:
* Էթնոսը կամ էթնիկ ընդհանրությունը լեզվով, տարածքով, տնտեսությամբ, մշակույթով, էթնիկ ինքնագիտակցությամբ միավորված մարդկանց պատմականորեն ձևավորված կայուն ընդհանրությունն է:
* Ցեղը էթնոսի ամենապարզ և ամենահին ձևն է: Ազգությունը էթնոսի պատմական զարգացման երկրորդ փուլն է, իսկ ազգը՝ էթնոսի զարգացման բարձրագույն ձևն է:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Քարտեզի վրա ցույց տալ ռասաների տարածման շրջանները։
* Սահմանել ինչ է էթնոսը։
* Նշել էթնոսի զարգացման աստիճանները։

[Թեմատիկ պլան](about:blank)

**Բնակչության կրոնական կազմը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Որո՞նք են համաշխարհային կրոնները: Ցույց տալ տարածման շրջանները:

2. Ի՞նչ գիտեք ազգային կրոնների մասին:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Համաշխարհային կրոններն են՝ քրիստոնեություն, մահմեդականություն և բուդդայականություն:
* Ազգային կրոններից են հինդուականություն՝ Հնդկաստանում, սինտոականությունը՝ Ճապոնիայում, կոնֆուցիականությունը և դաոսականությունը՝ Չինաստանում, հուդայականությունը՝ Իսրայելում:
* Քրիստոնեության հիմնական ուղղություններն են՝ ուղղափառ, կաթոլիկ, բողոքական:
* Մահմեդականության ուղղություններն են՝ շիա և սուննի:
* Բուդդայականության ուղղություններն են՝ հինայանա և մահայանա:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Քարտեզի վրա ցույց տալ համաշխարհային կրոնների տարածման շրջանները։
* Նշել ազգային կրոնները։
* Նշել համաշխարհային կրոնների ուղղությունները։

[Թեմատիկ պլան](about:blank)

**Բնակչության սոցիալական կազմը և աշխատանքային ռեսուրսները**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1. Ի՞նչ խմբեր են առանձնացվում բնակչության սոցիալական կազմում:
2. Որո՞նք են բնակչության սոցիալական կազմի առանձնահատկությունները զարգացած և զարգացող երկրներում։
3. Որո՞նք են համարվում աշխատանքային ռեսուրսներ:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Բնակչության սոցիալական կազմում առանձնացվում են հետևյալ խմբերը՝ սեփականատերեր, վարձու աշխատողներ և ընտանիքին օգնողներ:
* Զարգացած երկրների բնակչության սոցիալական կազմում գերակշռում են վարձու աշխատողները և մտավոր աշխատանքով զբաղվողները: Իսկ զարգացող երկրների բնակչության սոցիալական կազմում՝ աղքատ խավը:
* Աշխատունակ տարիքի այն բնակչությունը, որոնք իրենց ֆիզիկական կարողություններով, գիտելիքով ու փորձով կարող են աշխատել տնտեսության որևէ բնագավառում կոչվում են աշխատանքային ռեսուրսներ:

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* Նշել բնակչության սոցիալական կազմի խմբերը:
* Նշել բնակչության սոցիալական կազմի առանձնահատկությունները զարգացած և զարգացող երկրներում:
* Սահմանել ի՞նչ է աշխատանքային ռեսուրսը:

[Թեմատիկ պլան](about:blank) **Աշխարհի բնակչության տեղաբաշխումը:**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1․Ի՞նչ է բնակչության տեղաբաշխումը:

2․Ի՞նչ գործոններ են ազդում բնակչության տեղաբաշխման վրա:

3․Ինչպե՞ս է փոփոխվում երկրագնդի բնակչությունը՝ ըստ ծովից ունեցած հեռավորության և ծովի մակարդակից տեղանքի ունեցած բարձրության:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Բնակչության աշխարհագրական բաշխվածությունը երկրագնդի վրա, առանձին տարածաշրջաններում ու երկրներում կոչվում է բնակչության տեղաբաշխում:
* Երկրի բնակչության տեղաբաշխման վրա ազդում են հետևյալ գործոնները՝ բնական (ռելիեֆ, հող, կլիմա), տնտեսական (տնտեսության զարգացման մակարդակը, ճյուղային կառուցվածքը), պատմական (բնակեցման պատմական առանձնահատկությունները), ժողովրդագրական (բնական աճ, միգրացիա):
* Երկրագնդի բնակչության խտությունը նվազում է օվկիանոսներից տեղանքի ունեցած հեռավորության մեծացմանը զուգընթաց: Ծովերի ափերի երկայնքով ձգվող և 200կմ լայնություն ունեցող ցամաքային գոտում կենտրոնացած է աշխարհի բնակչության կեսից ավելին: Բնակչության խտությունը նվազում է ծովի մակարդակից ունեցած բարձրության: Աշխարհի բնակչության կեսից ավելին ապրում է մինչև 200մ բացարձակ բարձրության գոտում:

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* Տալ բնակչության տեղաբաշխման սահմանումը:
* Թվարկել այն գործոնները, որոնք ազդում են բնակչության տեղաբաշխման վրա:

[Թեմատիկ պլան](about:blank)

**Բնակչության միգրացիա**

*հարցեր և առաջադրանքներ առարկայի չափորոշչային նվազագույն պահանջները ստուգելու համար:*

1. Ի՞նչ է բնակչության միգրացիան։
2. Որո՞նք են միգրացիայի տեսակներն ըստ տևողության:
3. Որո՞նք են միգրացիայի տեսակներն ըստ պատճառի:

*առարկայի չափորոշչային նվազագույն պահանջները կատարելու համար սովորողը պետք է իմանա:*

* Բնակչության միգրացիան տարածական տեղաշարժն է՝ ամենօրյա, մշտական, սեզոնային և ժամանակավոր։
* Ըստ տևողության միգրացիայի տեսակներն են՝ մշտական, սեզոնային և ժամանակավոր:
* Ըստ պատճառների միգրացիան լինում է՝ սոցիալ-տնտեսական, քաղաքական, ազգային, կրոնական, ընտանեկան-կենցաղային, էկոլոգիական։

*առարկայի չափորոշչային նվազագույն պահանջները կատարելու համար սովորողը պետք է կարողանա:*

* Սահմանել ինչ է միգրացիան։
* Թվարկել միգրացիայի տեսակներն ըստ տևողության:
* Թվարկել միգրացիայի տեսակներն ըստ պատճառի:

[Թեմատիկ պլան](about:blank)  
**Տարաբնակեցումը և նրա ձևերը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ է տարաբնակեցումը:
2. Որո՞նք են նստակյաց բնակչության շրջանում տարաբնակեցման երկու հիմնական ձևերը, տալ նրանց բնութագիրը:
3. Ի՞նչ գործոններ են ազդում տարաբնակեցման վրա: Բերել օրինակներ:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Տարաբնակեցումը որոշակի տարածքում բնակչության տեղաբաշխումն ու վերաբաշխումն է ՝ ըստ բնակավայրերի և դրանց համակարգերի:
* Նստակյաց բնակչության շրջանում տարաբնակեցման երկու հիմնական ձևերն են՝ ցրված և խմբային։ Ցրված տարաբնակեցումը տարածված է ագարակային գյուղատնտեսություն ունեցող երկրներում (ԱՄՆ, Կանադա, Ավստրալիա և այլն): Խմբային տարաբնակեցումը ներկայացված է գյուղական և քաղաքային բնակավայրերով և դրանց կուտակմամբ ձևավորված ագլոմերացիայով:
* Տարաբնակեցման վրա ազդում են բնական, ժողովրդագրական և տնտեսական գործոնները: Բնական գործոններից տարաբնակեցման վրա առավել մեծ ազդեցություն ունեն ռելիեֆը, ջրագրական ցանցը, հողակլիմայական պայմանները: Ժողովրդագրական գործոններից ՝ բնակչության բնական և մեխանիկական շարժերը: Տնտեսական գործոններից ՝ արդյունաբերությունը, գյուղատնտեսությունը, տրանսպորտը, սպասարկման ոլորտը:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Բնութագրել ցրված և խմբային տարաբնակեցման ձևերը, բերելով օրինակներ:
* Բնութագրել գյուղական և քաղաքային տարաբնակեցումը:

[Թեմատիկ պլան](about:blank)

**ՈՒրբանիզացումը, գործոնները և զարգացման միտումները**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1. Ի՞նչ է ուրբանիզացումը։ Որո՞նք են ուրբանիզացման վրա ազդող գործոնները:

2․ Որո՞նք են ուրբանիզացումը բնութագրող երեք հիմնական գծերը:

3․ Ի՞նչ է սուբուրբանիզացումը:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Քաղաքաբնակների թվի աճը և քաղաքային ապրելակերպի տարածումը քաղաքներում կոչվում է ուրբանիզացում: Ուրբանիզացման վրա ազդող գործոնները բաժանվում են երկու խմբի՝ արտադրական և ոչ արտադրական:
* Ուրբանիզացումը բնութագրվում է երեք հիմնական գծերով: Առաջինը քաղաքների բնակչության մեծ աճն է՝ շնորհիվ դեպի քաղաք գյուղական բնակչության մեծ հոսքի:

Երկրորդը քաղաքային բնակչության համակենտրոնացման ուժեղացումն է. գյուղական բնակչությունից բացի, տեղի է ունենում նաև փոքր ու միջին քաղաքների բնակչության հոսք դեպի խոշոր քաղաքներ: Երրորդը քաղաքային տարաբնակեցման պարզ ձևերից անցում է ավելի բարդ՝ խմբային ձևերին:

* Ագլոմերացիայի կենտրոնից դեպի մերձքաղաքային գոտիներ բնակչության տեղաշարժման հետևանքով մերձքաղաքային գոտիների բնակչության արագ աճի երևույթը կոչվում է սուբուրբանիզացիա:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Իրարից տարբերել ուրբանիզացում, սուբուրբանիզացում, կեղծ ուրբանիզացում հասկացությունները:
* Իրարից տարբերել ագլոմերացիա, մեգապոլիս, մեգալոպոլիս հասկացությունները։

[Թեմատիկ պլան](about:blank)

**Քաղաքների տիպերը**

*հարցեր և առաջադրանքներ առարկայի չափորոշչային նվազագույն պահանջները ստուգելու համար*

1.Որո՞նք են քաղաքների դասակարգման հիմնական հատկանիշները:  
2.Ըստ կատարած գործառույթների քաղաքները քանի՞ խմբի են բաժանվում։ Նշել խմբերը։  
3. Ինչպե՞ս են դասակարգվում քաղաքներն ըստ մարդաշատության:

*առարկայի չափորոշչային նվազագույն պահանջները կատարելու համար սովորողը պետք է իմանա*

* Քաղաքների դասակարգման հիմքում ընկած է որակական (գործառույթները, ծագումնաբանությունը, տնտեսաաշխարհագրական դիրքը, հատակագիծը),իսկ խմբավորման հիմքում՝ քանակական հատկանիշները (մարդաշատությունը, տարածքը) :
* Ըստ կատարած գործառույթների քաղաքները բաժանվում են երկու խմբի՝ տնտեսական և ոչ տնտեսական ։ Առաջին խմբի մեջ մտնում են արդյունաբերական (վերամշակող և արդյունահանող), տրանսպորտային ( նավահանգիստ, տրանսպորտային հանգույց), առևտրական, երկրորդի մեջ՝ վարչական, ռազմական, գիտական, մշակութային գործառույթներ կատարող քաղաքներ:

*առարկայի չափորոշչային նվազագույն պահանջները կատարելու համար սովորողը պետք է կարողանա*

* Թվարկել ըստ մարդաշատության առանձնացվող քաղաքների տիպերը:
* Թվարկել ըստ արտաքին տեսքի և հատակագծային կառուցվածքի տարբերվող քաղաքների տարածաշրջանային տիպերը: